**T.I.M.E.** (Tools and Information through Media to Education) **Comenius projekt**

(Mediálne nástroje a informácie vo vzdelávaní)

26.11.2012 – 1.12.2012 sa študenti Gymnázia Púchov v zložení: Zuzana Jelčicová, Tomáš Skokňa a Alena Roháčová zúčastnili medzinárodného projektu s názvom **T.I.M.E. (Tools and Information through Media to Education)** v Rumunsku spolu s p. p. Meliškovou, Brtišovou, Chládeckou a Bolekovou.

Okrem slovenskej výpravy tam bolo ďalších 7 partnerských škôl z nasledujúcich krajín : Rumunsko, Fínsko, Poľsko, Turecko, Taliansko a Anglicko.

Hlavnou témou projektu boli médiá. Pracovali sme v medzinárodne zmiešaných tímoch s cieľom zvládnuť techniku tvorby rôznych typov interview a pripraviť sa tak na interview, ktoré sme robili počas Freshmen‘s prom - niečo na spôsob našich imatrikulácií. Páčilo sa nám, že sme pracovali pod vedením učiteľov z rôznych krajín a každý mal v tíme svoju úlohu, teda mohol priložiť ruku k dielu. Jeden bol fotografom, iní sa stali novinármi, zvyšok mal počas imatrikulácií rozhovor so známymi rumunskými hviezdami – speváčkou Corinou na štýl „Lady Gaga“ a „rumunským Rytmusom“ Alexom Veleom, alebo riaditeľom školy, či súťažiacimi. Súčasťou tohto dôležitého večera bola totiž aj talentová show o kráľa a kráľovnú školy, kde prváci súťažili o priazeň svojich spolužiakov. Získaný novinársky materiál sme spracovali a spoločne vyrobili medzinárodné projektové „noviny“.

Okrem toho, že sme praktizovali svoje novinárske a jazykové zručnosti (pracovným jazykom bola angličtina), navštívili sme aj niekoľko miest či pamätihodností, ako Bran Castle, sídlo Draculu, parlament, či bývalé letné sídlo kráľovskej rodiny. Ochutnali sme aj špeciality z rumunskej kuchyne a okúsili nefalšovanú atmosféru rumunských ulíc. Jednoducho, Rumunsko nás stále niečím fascinovalo, či už sa jednalo o priateľských ľudí, školské prostredie alebo  čas strávený v hosťovských rodinách.

Budúce stretnutie sa koná 17. februára v Taliansku, kde hlavnou témou na spracovanie budú predsudky a ľudia žijúci na okraji spoločnosti. Stretnutia sa zúčastnia ďalší študenti z našej školy, ktorým držíme palce, aby si projektové stretnutie užili aspoň tak, ako my. ☺

Numele noastre sunt: Zuzana Jelčicová, Alena Roháčová, Tomáš Skokňa.